burgasdotpro/wikipedia huggingface dataset:
Kyjevské listy

Kyjevské listy alebo Kyjevské zlomky je najstaršia zachovaná pamiatka celá napísaná v slovanskom jazyku. Je to starosloviensky hlaholský text na 7 pergamenových obojstranne popísaných listoch malého formátu s 38 modlitebnými formulkami, ktoré pravdepodobne dopĺňali liturgické texty latinského obradu. Na prvej strane prvého listu je neskôr dopísaný text, takisto hlaholský - List apoštola Pavla Rímskym.
Keďže sa v texte vyskytujú chyby, ide pravdepodobne len o odpis hlaholského originálu niektorého zo žiakov cyrilometodskej školy (autorstvo sa najčastejšie pripisuje svätému Gorazdovi) alebo priamo Konštantína Filozofa.
Kyjevské listy našiel roku 1874 v Kyjeve v knižnici Duchovnej akadémie I. I. Sreznevskij. Do Kyjeva sa dostali z Jeruzalema v polovici 19. storočia. V súčasnosti sú uložené v knižnici AV na Ukrajine.
Písané sú hlaholikou najstaršieho typu (stará, okrúhla hlaholika). Jazyk je veľmi archaický, obsahuje významné veľkomoravské črty, tzv. veľkomoravizmy (vo svete nepresne nazývané moravizmy alebo dokonca bohemizmy). Modlitby náležia k latinskému (nie byzantskému) obradu, preto niektorí usudzujú, že text vznikol na Veľkej Morave resp. na území nitrianskych Slovenov na prelome 9.-10. storočia a je veľmi pravdepodobné, že text priamo reprezentuje veľkomoravský variant staroslovienčiny. Vyskytujú sa ale aj názory, že text vznikol niekde v oblasti Blatenského kniežatstva alebo trocha neskôr v Bulharsku.
General Roca (department, Río Negro)

Department General Roca leží na severe provincie Rio Negro na juhu Argentíny a je jedným z 13 departmentov provincie.
Na severe hraničí s provinciou La Pampa, na východe s departmentom Avellaneda, na juhu s departmentom El Cuy a na západe s provinciou Neuquén.
Katrina

Katrina alebo môže byť:
Lomnianka

Lomnianka je potok v regióne Horného Zemplína, na území okresu Stropkov. Je pravostranným prítokom Ondavy. Meria 3,2 km a je tokom V. rádu.
Prameň.
Pramení v Ondavskej vrchovine na juhovýchodnom úpätí Vlčej hôrky (), medzi obcami Kručov a Ruská Voľa, v nadmorskej výške približne 
Opis toku.
Tečie prevažne východným smerom, na hornom toku priberá dva krátke pravostranné prítoky vznikajúce severne, resp. severovýchodne od kóty 260 m. Na dolnom toku preteká obcou Lomné, kde priberá ďalší pravostranný prítok (0,9 km) prameniaci západne od kóty 262,3 m. Za obcou už pokračuje výraznejšie rozšíreným korytom a východne od obce ústi v nadmorskej výške asi do Ondavy.
El Cuy

El Cuy môže byť:
Scooby-Doo

Scooby-Doo je populárny americký kreslený seriál. Seriál bol vyprodukovaný Joeom Rubym, Kenom Spearsom (príbeh) a Iwaom Takamotom (dizajn) pre produkciu Hanna-Barbera. 
V seriáli hrá hlavnú úlohu pes Scooby-Doo a štyria teenageri Fred Jones, Daphne Blake, Velma Dinkley a Norville „Shaggy“ Rogers. Spolu cestujú vo svojom aute "Mystery Machine" a riešia rôzne záhady. 
Vďaka úspešnosti seriálu vzniklo aj niekoľko animovaných (17) a štyri hrané filmy. Taktiež vzniklo aj pár kreslených komiksov. 
Kreslené série (výber).
Zdroj:
General Roca

General Roca môže byť:
Émile Bouchard

Émile Bouchard (* 4. september 1919, Montreal, Quebec, Kanada – † 14. apríl 2012, Longueuil, Quebec, Kanada) bol kanadský hokejista, dlhoročný hráč a neskôr kapitán tímu Montreal Canadiens. Bouchard je člen Siene slávy NHL (do nej bol vymenovaný v roku 1966). Je otcom bývalého obrancu NHL Pierra Boucharda.
Jacques Plante

Jacques Plante (* 17. január 1929, Notre-Dame-du-Mont-Carmel, Quebec, Kanada – † 27. február 1986, Ženeva, Švajčiarsko) bol legendárny hokejový brankár NHL. Hrával v rokoch 1947 až 1975.
Slaný potok (prítok Šemšianskeho potoka)

Slaný potok je potok v regióne Abov, v západnej časti okresu Košice-okolie. Je to pravostranný prítok Šemšianskeho potoka, meria 8 km a je tokom VIII. rádu.
Pramení v juhovýchodnom výbežku Volovských vrchov, v podcelku Holička, na juhojuhovýchodnom svahu vrchu Holička (727,2 m n. m.) v nadmorskej výške cca 590 m n. m. Potok tečie prevažne severojužným smerom, na hornom toku priberá ľavostranný Panský potok a vstupuje do Košickej kotliny, do podcelku Medzevská pahorkatina. Tu sa nevýrazne vlní, vytvára veľký oblúk prehnutý na východ a zľava priberá najprv prítok prameniaci severozápadne od obce Hodkovce a následne tiež Hodkovský potok. Napokon sa stáča juhojuhovýchodným smerom, koryto potoka sa opätovne vlní a východne od obce Paňovce sa v nadmorskej výške približne 233 m n. m. vlieva do Šemšianskeho potoka.
Slaný potok (prítok Žiarovnice)

Slaný potok je potok v Dolnom Zemplíne, na území okresu Sobrance. Je to ľavostranný prítok Žiarovnice, meria 6,7 km a je tokom X. rádu. 
Prameň.
Pramení vo Východoslovenskej pahorkatine, v podcelku Podvihorlatská pahorkatina, na juhovýchodnom úpätí Hukového vrchu (545,3 m n. m.), severovýchodne od obce Hlivištia, v nadmorskej výške približne 370 m n. m. 
Opis toku.
Na hornom toku tečie lesnatým prostredím na území CHKO Vihorlat, následne sa stáča na juhozápad a sprava priberá prítok (201,6 m n. m.) prameniaci južne od kóty 412,6 m. Potom na krátkom úseku pokračuje severojužným smerom pomedzi vinohrady a ďalej už pokračuje viac-menej juhozápadným smerom zvlneným korytom. Napokon sa stáča na západ a severne od Sobraneckých kúpeľov ústi v nadmorskej výške cca 148 m n. m. do Žiarovnice.
Justin Williams

Justin Williams (* 4. október 1981, Cobourg, Ontário, Kanada) je bývalý profesionálny kanadský hokejový útočník, naposledy hráč klubu NHL Washington Capitals. Jeho predošlým pôsobiskom boli kluby LA Kings a Carolina Hurricanes, v drese ktorého získal v roku 2006 získal Stanley Cup. Hrá na poste pravého krídelníka.
Bol draftovaný v roku 2000 v prvom kole klubom Philadelphia Flyers. V roku 2004 bol vymenený do Caroliny. 1. júla 2006 podpísal s Carolinou 5-ročný kontrakt. 5. marca 2009 prestúpil do Los Angeles Kings, bolo to v rámci trojitého prestupu v ktorom figurovali Patrick O’Sullivan a Erik Cole.
Eric Staal

Eric Staal (* 29. október 1984, Thunder Bay, Ontário, Kanada) je kanadský hokejový útočník, v súčasnosti hráč klubu NHL Florida Panthers. Predtým hral za Carolina Hurricanes, New York Rangers, Minnesota Wild, Buffalo Sabres a Montreal Canadiens.
S hokejom začal vo veku štyroch rokov a popri tom, ako sa naučil obsluhovať poľnohospodárske náradie, hrával na domácom klzisku so svojimi tromi mladšími bratmi. Bol draftovaný v roku 2003 v prvom kole klubom Carolina Hurricanes.
V drese Hurricanes v roku 2006 získal Stanley Cup. Za Carolinu získal 100 bodov (45+55). Bol aj na majstrovstvách sveta v roku 2007, kde Kanada vyhrala zlatú medailu. Získal 10 bodov (5+5) v 10 zápasoch. 20. januára 2010 bol Staal vymenovaný za kapitána tímu a nahradil tak Roda Brind'Amoura, ktorý bol vymenovaný za náhradného kapitána. Staal sa stal piatym kapitánom, odkedy sa tím presťahoval z Hartfordu do mesta Raleigh v Severnej Karolíne.
28. februára 2016 bol Staal, v poslednom roku svojej zmluvy, vymenený do New York Rangers výmenou za Aleksiho Saarelu a dve voľby v druhom kole draftu. Hurricanes opustil po viac ako 12 rokoch a v tom čase držal tímové rekordy v počte odohraných zápasov (909), strelených gólov (322), asistencií (453), celkového počtu bodov strelcov (775) a trestných minút (678). Očakávaný úspech v New Yorku sa nenaplnil, nakoľko Rangers neuspeli v prvom kole play off proti Pittsburghu Penguins. Staal nedostal od Rangers zmluvu po sezóne 2015-16, a tak sa v júli 2016 pripojil k Minnesote Wild ako voľný hráč. Tu odohral štyri sezóny, v septembri 2020 bol vymenený do Buffalo Sabres.
Ray Whitney

Ray Whitney (* 8. máj 1972, Fort Saskatchewan, Alberta) je bývalý kanadský hokejový útočník.
Klubový hokej.
Bol draftovaný v roku 1991 v prvom kole klubom San Jose Sharks. Nastúpil v drese ôsmich klubov NHL - San Jose Sharks (1991/92 - 1996/97), Edmonton Oilers (1997/98), Florida Panthers (1997/98 - 2000/01), Columbus Blue Jackets (2000/01 - 2002/03), Detroit Red Wings (2003/04) a Carolina Hurricanes (2005/06 - 2010), Arizona Coyotes (2010 - 2012) a Dallas Stars (2012 - 2014). V drese Hurricanes získal v roku 2006 Stanley Cup.
Reprezentácia.
Zúčastnil sa Majstrovstiev sveta v ľadovom hokeji v rokoch: 1998, 1999, 2003 a 2010, kedy bol kapitánom národného mužstva.
Andrew Ladd

Andrew Ladd (* 12. december, 1985, Maple Ridge, Britská Kolumbia, Kanada) je profesionálny kanadský hokejový útočník, v súčasnosti hráč klubu NHL Winnipeg Jets. Bol draftovaný tímom Carolina Hurricanes v roku 2004. Vo svojej prvej sezóne (2005/2006) sa mu s tímom podarilo získať Stanley Cup.V sezóne 2007/08 bol vymenený do tímu Chicago Blackhawks za Tuomo Ruutu. O dva roky neskôr sa mu podarilo získať s týmto tímom Stanley Cup znova. Nasledujúcu sezónu bol vymenený do tímu Atlanta Thrashers v ktorom sa stal kapitánom. Neskôr sa Atlanta preťahovala do Winnipegu kde Andrew Ladd momentálne pôsobí.
Katrine

Katrine môže byť:
Hrdza

Hrdza je červenohnedý povlak, ktorý vzniká na povrchu železných predmetov účinkom kyslíka vo vlhkom prostredí. Zložením ide o hydroxid a hydratovaný oxid železitý (Fe2O3·nH2O) a železnatý (FeO(OH), Fe(OH)3). 
Hrdza je výsledkom procesu hrdzavenia, ktoré je druhom korózie. Na rozdiel od oxidov iných kovov netvorí hrdza súvislú vrstvu a nechráni tak železo pred ďalšou koróziou. Je porézna a postupne opadáva, čím opakovane odhaľuje čerstvý povrch. Proces tak môže pokračovať do hĺbky a dokáže nechránené železné a oceľové predmety aj celé konštrukcie, vystavené vode a vzdušnej vlhkosti úplne zničiť.
Far Cry

Far Cry je akčná PC hra vyvinutá štúdiom Crytek. Vydaná bola v marci 2004. Beží na vlastnej 3D technológii nazývanej CryENGINE.
Príbeh.
Hlavným hrdinom hry je bývalý vojak Jack Carver, ktorý odišiel z armády a začal prevádzkovať lodnú dopravu v južnom Pacifiku. Raz si ho najme reportérka Valerie, aby ho odviezla k ruinám starej japonskej pevnosti z 2. svetovej vojny. Cestou ich napadnú žoldnieri, ktorí vyhodia Jackovu loď do vzduchu. Jack síce utečie, ale stratí kontakt s Valerie. Dostane sa do ruín starej pevnosti, kde nájde vysielačku. Ozve sa mu Doyle, ktorý mu začne pomáhať a radiť. Jack sa vydá Valeriu zachrániť. Dozvie sa, že na ostrove, na ktorom stroskotal, robí tajomný doktor Krieger genetické pokusy na ľuďoch v snahe vytvoriť supervojaka. Z jeho pokusov vychádzajú mutanti, takzvaní Triggeni. Keď sa mu podarí Valeriu zachrániť, prezradí mu, že nie je reportérka, ale agentka CIA. Neskôr, po dlhej a ťažkej ceste plnej útekov, sabotáží a bojov so žoldniermi a mutantmi, oznámi Doyle Valerie a Jackovi, že CIA chce, aby s malou atómovou bombou vyhodili do vzduchu laboratórium, kde sa vyrába mutagén. Spoločne ukradnú bombu a uložia ju v laboratóriu. Lenže výbuch Jacka a Valerie omráči. Jack sa preberie na palube helikoptéry, z ktorej ho dr. Krieger vyhodí na územie plné mutantov. Za ním ešte posmešne vyhodí pušku s 10 nábojmi. Jack sa musí potichu dostať preč. Keď sa dostane do ruín priehrady, zistí, že on, Valerie aj dr.Krieger sa nakazili mutagénom a začínajú sa meniť na Triggenov. Dostane sa až do laboratória v sopke, kde na neho čaká dr. Krieger s Valerie. Keď sa mu podarí zmutovaného Kriegera zabiť, ozve sa mu Doyle a oznámi mu, že ho len využil, aby zabil Kriegera a chystá sa mutagén predať. Jack sa ho vyberie zastaviť. Prejde cez sopku a po tuhom boji so špeciálnymi komandami a Triggenmi sa mu podarí ťažko zraniť Doyla. Doyle ho prosí o milosť, ale Jack ho zo zúrivosti zastrelí. Zoberie protilátku na mutagén a dá sa na útek, pretože sopka začína vybuchovať a zničí celý ostrov. Na lodi sebe a Valerie vpichne protijed, obidvaja sa vyliečia a odchádzajú na lodi z ostrova.
Multiplayer.
Multiplayer je prístupný v 3 herných módoch.
Vozidlá.
Nepriateľské sily majú vo výzbroji vrtuľníky typu UH-60 Black Hawk a V-22 Osprey, ktoré však hráč nemôže ovládať.
Systémové požiadavky.
Minimálne:
Odporúčané:
Hliník (prítok Žiarovnice)

Hliník je potok v Dolnom Zemplíne, na území okresu Sobrance. Je to pravostranný prítok Žiarovnice, meria 9,2 km a je tokom X. rádu.
Prameň.
Pramení na južnom okraji Vihorlatských vrchov, v geomorfologickom podcelku Vihorlat, na juhozápadnom svahu Majmovej (633,0 m n. m.) v nadmorskej výške cca 460 m n. m. 
Opis toku.
Na hornom toku tečie juhozápadným smerom územím lesov CHKO Vihorlat, vstupuje do Východoslovenskej pahorkatiny, do geomorfologického podcelku Podvihorlatská pahorkatina a stáča sa severojužným smerom. Z ľavej strany ďalej priberá prítok z juhozápadného svahu Hukového vrchu (545,3 m n. m.), koryto potoka sa výrazne vlní a z ľavej strany priberá vedľajšie rameno Žiarovnice. Od sútoku tečie na krátkom úseku juhojuhozápadným smerom, vytvára ostrú zákrutu a znovu pokračuje na juh. Opäť zľava priberá Baškovský kanál a severne od mesta Sobrance ústi v nadmorskej výške približne 128 m n. m. do Žiarovnice.
Glosa

Glosa môže byť:
Letisko Bazilej-Mulhouse-Freiburg

Letisko Bazilej-Mulhouse-Freiburg (, , ), (IATA: BSL, MLH, EAP, ICAO: LFSB) je medzinárodné letisko neďaleko miest Bazilej (Švajčiarsko), Mulhouse (Francúzsko) a Freiburg im Breisgau (Nemecko). Nachádza sa vo Francúzsku, v administratívnom území obvodu Saint-Louis blízko švajčiarskych a nemeckých hraníc. V roku 2006 prepravilo 4 020 322 pasažierov.
Medzinárodný status.
Bazilej-Mulhouse-Freiburg je jedno z mála letísk na svete, ktoré prevádzkujú spoločne dve krajiny, Francúzsko a Švajčiarsko. Napriek obľúbenej viere sa celé letisko nachádza na francúzskej pôde, ale prevádzkované pod dohodou z roku 1946, kedy obe krajiny poskytli prístup k letisku bez akýchkoľvek colných alebo iných hraničných obmedzení. Správa letiska má 8 členov z každej krajiny.
Samotná budova letiska je rozdelená na dve separované polovice, jedna slúži francúzskej strane (dnes považovaná za schengenskú časť) a druhá polovica slúži švajčiarskej strane; v strede terminálu sa nachádza colné stanovisko, takže ľudia môžu "prekročiť hranicu" prejdením na druhu stranu letiska.
Daniel Melo

Daniel Melo (* 4. júl 1977, Belo Horizonte, Brazília) je bývalý brazílsky profesionálny tenista. Počas svojej kariéry vyhral 1 turnaj ATP vo štvorhre.
Hrádok (Istebné)

Hrádok je miestna časť obce Istebné v okrese Dolný Kubín. Leží 1 km južne od obce na ceste I. triedy č. 70 a pri železničnej trati č. 181 (železničná zastávka). Nachádza sa pri sútoku Oravy s Istebniankou. Okrem obytnej zástavby je tu lokalizovaný areál hutníckych závodov. 
Územie je osídlené od praveku. Lužický ľud popolnicových polí tu prišiel najmä z oblasti Turca a Liptova. Trvalé osídlenie je doložené archeologickým nálezom z mladšej doby bronzovej (1 200 pred Kr.). Lužický ľud budoval opevnené sídliská a mohutné hradiská. Takéto mohutné hradisko bolo vybudované na Hrádku – obecnej časti Istebného. Je to oblasť na skalnatom brale nad riekou Orava. Oblasť bola strategickou z hľadiska polohy. Obchodné spojenie s Poľskom.
Teemu Selänne

Teemu Selänne (* 3. júl 1970, Helsinki, Fínsko) je bývalý fínsky hokejový útočník. Patril k najlepším európskym strelcom NHL v histórii a je držiteľom rekordu v počte gólov (76) nováčika NHL. Po Jarim Kurrim sa stal druhým fínom, ktorý bol menovaný do Hokejovej siene slávy.
Klubový hokej.
Je odchovancom klubu Jokerit Helsinki. Jeho strelecký potenciál a talent si všimli aj skauti NHL a v drafte v roku 1988 patril k jedným z vyhľadávaných hráčov. Nakoniec si ho z 10. miesta vybral Winnipeg Jets. V NHL debutoval v ročníku 1991/92 a okamžite sa presadil, keď dokázal streliť 76 gólov. V Winnipegu hral spolu s Alexejom Žamnovom a Keithom Tkachukom. 7. februára 1996 prestúpil do Anaheimu, kde vytvoril údernú útočnú dvojicu s Paulom Kariyom.
V priebehu ročníka 2000/01 prestúpil do San José Sharks, kde hrával aj ďalšie dve sezóny. Pred nasledujúcou uzavrel kontrakt s Coloradom, kde sa stal opäť spoluhráčom Paula Karyiu, obaja však dostávali pomerne málo priestoru vzhľadom na hviezdnu zostavu tímu. Po ročnom lockoute sa vrátil do Anaheimu. V ročníku 2006/07 strelil v základnej časti 48 gólov, pridal 46 asistencií. Dôležitou súčasťou tímu bol aj v play-off, úspešné účinkovanie klubu bolo zavŕšené prvým ziskom Stanley Cupu v histórii. Selänne po tomto úspechu zvažoval ukončenie kariéry, uvádzal stratu motivácie. Nehral niekoľko mesiacov, koncom januára 2008 opäť posilnil Anaheim Ducks, klub vypadol v prvom kole play-off.
V lete 2009 oznámil, že po konci sezóny 2009/2010 ukončí aktívnu kariéru. Nestalo sa tak, Teemu pokračoval vo svojej kariére v tíme Anaheim Ducks v sezónach 2010/11 a 2011/12.
Reprezentácia.
Reprezentoval Fínsko na MS 1991, 1996, 1999 (striebro), 2003, 2008 (bronz), ZOH 1992, 1998 (bronz), 2002 a ZOH 2006 (striebro).
Gejza Vámoš

Gejza Vámoš (* 22. december 1901, Dévaványa, Uhorské kráľovstvo – † 18. marec 1956, Muriaé, Brazília) bol slovenský prozaik a lekár.
Narodil sa v maďarsky hovoriacej židovskej rodine v Dévabányi na území dnešného Maďarska. Vyštudoval medicínu na Karlovej univerzite v Prahe a lekársku prax absolvoval v pražskej nemocnici na Letňanoch.
Toto prostredie dôverne poznal a preto sa mu stalo inšpiračným zdrojom k napísaniu románu "Atómy Boha". Ďalej ešte napísal román "Odlomená haluz". V jeho próze je príznačný filozofický determinizmus a pesimistický pohľad na svet.
Získal doktorát z filozofie na Univerzite Komenského v Bratislave. Pôsobil ako kúpeľný lekár v Piešťanoch. V marci 1939 odišiel zo Slovenska. Počas druhej svetovej vojny žil v Číne. V druhej polovici štyridsiatych rokov 20. storočia sa presťahoval do Brazílie, kde je aj pochovaný.
Lan Bale

Lan Bale (* 7. september 1969, Pietermaritzburg, Južná Afrika) je bývalý juhoafrický profesionálny tenista. Počas svojej kariéry vyhral 4 turnaje ATP vo štvorhre.
Mariano Zabaleta

Mariano Zabaleta (* 28. február 1978, Tandil, Argentína) je bývalý argentínsky tenista. Počas svojej kariéry vyhral 3 turnaje ATP v dvojhre.
Ramón Delgado

Ramón Delgado (* 14. november 1976, Asunción, Paraguaj) je bývalý paraguajský profesionálny tenista.
Jeff Morrison

Jeff Morrison (* 4. február 1979, Huntington, Západná Virgínia, USA) je súčasný americký profesionálny tenista.
Alexandre Simoni

Alexandre Simoni (* 2. júl 1979, Sao Paulo, Brazília) je súčasný brazílsky profesionálny tenista.
Dušan Vemić

Dušan Vemić (* 17. jún 1976, Zadar, Chorvátsko) je súčasný srbský profesionálny tenista.
Miladunmadulu

Miladunmadulu je severná časť prírodného atola Thiladunmathí-Miladunmadulu spolu s atolom Thiladunmathí. Nachádza sa na Maldivách 
Miladunmadulu sa nachádza na severe Maldív. Administratívne pozostáva z dvoch atolov a to severná časť je administratívny atol Šavijani a južná časť atol Núnu.
Nachádza sa v severnej časti maldív pod atolom Thiladunmathí. Keďže je len časťou sústavy atolu Thiladunmathí-Miladunmadulu, zo severu priamo nadväzuje na atol Thiladunmathí.
Atol sa tiahne zo severozápadu na juhovýchod v dĺžke cca 100 km, jeho šírka v východozápadnom smere sa pohybuje v rozmedzí 20 – . Miladunmadulu má približne 2/3 dĺžky a plochy z atolu Thiladunmathí-Miladunmadulu.
Externé odkazy.
Stránka Oceandots + obrázok atola z vesmíru  – anglicky
Thiladunmathí

Thiladunmathí je severná časť prírodného atola Thiladunmathí-Miladunmadulu spolu s atolom Miladunmadulu. Nachádza sa na Maldivách
Thiladunmathí sa nachádza na severe Maldív. Administratívne pozostáva z dvoch atolov a to severná časť je administratívny atol Há Alif a južná časť atol Há Dálu.
Nachádza sa v severnej časti maldív pod atolom Ivahandippolu. Keďže je len časťou sústavy atolu Thiladunmathí-Miladunmadulu, z juhu priamo nadväzuje na atol Miladunmadulu. 
Atol sa tiahne zo severovýchodu na juhozápad a to v dĺžke cca 50 km, jeho šírka v východozápadnom smere sa pohybuje v rozmedzí 20 – . Thiladunmathí má približne 1/3 dĺžky a plochy z atolu Thiladunmathí-Miladunmadulu.
Externé odkazy.
Stránka Oceandots + obrázok atola z vesmíru  – anglicky
Thiladunmathí-Miladunmadulu

Thiladunmathí-Miladunmadulu je prírodný atol na Maldivách. Skladá sa z atolov Thiladunmathí ktorý tvorí severnú časť atolu a južnou časťou Miladunmadulu.
Nachádza sa v severnej časti maldív pod atolom Ivahandippolu, veľkosťou sa radí medzi veľké atoly Maldív. Plochou na ktorej sa rozprestiera 3 680 km² je dokonca najvätším atolom na Maldivách a na svete.
Atol je pretiahnutý a mierne ohnutý zo severu na juh a to v dĺžke cca 150 km, jeho šírka v východozápadnom smere sa pohybuje v rozmedzí 20 - 35 km.
Externé odkazy.
Stránka Oceandots + obrázok atola z vesmíru - anglicky
Machala

Machala je mesto v juhovýchodnom Ekvádore, je to hlavné mesto provincie El Oro. Nachádza sa blízko zálivu Guayaquil na úrodnej nížine. Počet obyvateľov predstavuje 216 901 (2000 odhad). Machala si robí nárok na titul Hlavné mesto banánov sveta.
Machala je obchodným strediskom okolitého poľnohospodárskeho priemyslu. Vedú tu živý obchod s banánmi, kávou a kakaom. Špeciálne banánový priemysel je zameraný na vývoz a zohráva významnú úlohu v hospodárstve mesta. Machala je domovom univerzity a slúži ako zastávka medzi blízkym prístavom Puerto Bolívar a ostrovmi Jambelí. Machala má malé letisko, ktoré v súčasnosti neposkytuje žiadne komerčné lety (IATA miestna identifikácia: MCH). V minulosti tu Ekvádorská letecká spoločnosť TAME zabezpečovala lety do Guayaquilu a Quita.
Väčšina hotelov je umiestnená v strede mesta.
Esmeraldeñoský futbalový obranca Eduardo Hurtado hrá v Machalaskom profesionálnom futbalovom družstve Audaz Octubrino.
Puerto Baquerizo Moreno

Puerto Baquerizo Moreno je hlavné mesto provincie Galápagos, v Ekvádore. Nachádza sa na juhozápadnom pobreží ostrova San Cristóbal, najvýchodnejšieho z ostrovov súostrovia Galapágy.
Aj napriek tomu že to je hlavné mesto súostrovia, má iba druhý najpočetnejšiu populáciu: 5 600, prevažne rybárov. Hlavnými priemyselnými odvetviami sú rybárstvo, turizmus, a farmárčenie na ornej pôde. Mesto má svoje tlmočnícke centrum, ale jeho turistická infraštruktúra nie je taká rozvinutá ako v Puerto Ayora.
Mesto dostalo meno po prezidentovi Alfredovi Baquerizovi Morenovi (1859 – 1951).
Obyvatelia založili a stále ešte prevádzkujú nadáciu Albatross Foundation USA.
Ibarra (mesto)

Ibarra je mesto v severnom Ekvádore, hlavné mesto provincie Imbabura. Počet obyvateľov dosiahol v roku 1990 80477. Leží na úpätí sopky Imbabura na ľavom brehu rieky Tahuando. Nachádza sa asi 45 míľ severozápadne od hlavného mesta Ekvádoru Quito.
Dejiny.
Ibarra bola založená Španielmi v roku 1606. Bolo tu postavených veľa pekných kostolov a verejných budov, ale zemetrasenie v roku 1868 z nich veľa zničilo. Inský vládca Atahualpa sa narodil v inkskej osade Caranquí asi 2 km odtiaľto.
"Helados de paila" (ručne pripravovaná zmrzlina / sorbet) bola prvýkrát v Ibarre pripravovaná v časoch Inkov, s použitím snehu / ľadu z priľahlej sopky Imbabura (ktorá dnes už ale neleží pod snehom). Za použitia veľkej bronzovej panvice ponorenej do ľadovej triešte bola do panvice pridávaná šťava z rozličného ovocia (napr. taxo) a tam mrzla.
Súčasná Ibarra.
Dnes je Ibarra mestom trhov príťažlivým pre turistov. Má príjemné podnebie, koloniálne bielené domy (ktoré dali mestu prezývku "Biele mesto") a kameňom dláždené ulice. V kostole Santa Domingo sú maľby.
Trhy sa konajú v sobotu a hlavným festivalom je "Fiesta de los Lagos" konaná posledný týždeň v septembri. Každý rok sa konajú dva pestrofarebné pochody známe ako "El Pregón" a "Virgen del Carmen", ktorý sa koná 16. júla.
Inými atrakciami mesta sú reštaurácie špecializované na miestnu kuchyňu, kluby, diskotéky a známe paraglajdingové kluby.
Družobné mesto.
Ibarra má jedno družobné mesto, určené Sister Cities International, Inc. (SCI):
Turizmus

Turizmus môže byť:
Loja (Ekvádor)

Loja je hlavné mesto provincie Loja v Ekvádore. Založil ho Alonso de Mercadillo v roku 1548 a bolo to prvé mestom v krajine, ktoré bolo pripojené na elektrickú sieť napájanú vodnou elektrárňou, ktorá bola dokončená v roku 1896.
Loja je známa tým, že ju navštívil Simón Bolívar v rámci jeho kampane za zjednotenie Veľkej Kolumbie.
V súčasnosti počet obyvateľov dosahuje približne 140 tisíc. Mesto leží na Panamerickej diaľnici.
Loja sa stalo turistickou atrakciou pre peknú architektúru svojho historického centra, s úzkymi uličkami, domami, ktorých fasády sú pomaľované sýtymi farbami, ktoré pútajú pozornosť návštevníkov.
Južne od mesta, ale stále ešte na území provincie, sa vo výške , nachádza dedina Vilcabamba, kde počas celého roka prevládajú teploty od 18 do 22 °C.
Loja je známa ako Capital Musical del Ecuador (Hudobné hlavné mesto Ekvádora) a „Ciudad doblemente universitaria“ (Dvojnásobne univerzitné mesto).
Loja je mestom kultúry. Miestne porekadlo znie: „Ten, kto nehrá na gitaru, môže spievať pieseň; ten, kto nespieva pieseň, môže napísať verš; ten, kto nepíše verše, číta knihu.“
Stéphane Lambiel

Stéphane Lambiel (* 2. apríl 1985, Martigny, Švajčiarsko) je švajčiarsky krasokorčuliar, dvojnásobný majster sveta z rokov 2005, 2006, držiteľ striebornej medaily zo Zimných olympijských hier 2006 v Turíne a sedemnásobný majster Švajčiarska.
Životopis.
Lambiel vyrastal v Saxone vo Švajčiarsku. Má sestru Silviu (1982) a brata Christopha (1989). V roku 2004 maturoval z biológie a chémie. Rozhodol sa však odložiť štúdium na univerzite, aby sa mohol naplno koncentrovať na krasokorčuľovanie.
Žije v Lausanne vo Švajčiarsku. Trénuje v Ženeve a Lausanne a keďže v lete sú ľadové štadióny vo Švajčiarsku zavreté, pripravuje sa v Nemecku. Jeho trénerom je Peter Grütter a choreograf Salomé Brunner. Kvôli vracajúcim sa bolestiam oboch kolien bol nútený vynechávať exhibície a tréningy.
Začiatky.
V roku 1998 sa stal juniorským majstrom Švajčiarska, v roku 2000 zvíťazil aj v seniorskej súťaži. Na Juniorských majstrovstvách sveta v roku 2001 sa umiestnil na piatom mieste. Na ďalšiu sezónu už mal vek pre medzinárodné seniorské súťaže. Švajčiarska korčuliarska federácia mu ponúkla miesto na Olympijské hry v Salt Lake City, ak sa umiestni v prvej dvanástke na Európskom šampionáte. Lambiel sa umiestnil na štvrtom mieste. Na OH nakoniec skončil na 15. mieste a na Majstrovstvách sveta na 18. mieste.
Majster sveta 2005.
Nasledujúcu sezónu sa umiestnil na Európskom šampionáte na 5. mieste. V roku 2005 sa stal Majstrom sveta potom, ako Jevgenij Pľuščenko odstúpil kvôli chorobe. Skočil dva štvorité tulupy vo voľnom programe ako jediný na súťaži. Stal sa prvým švajčiarskym Majstrom sveta od dôb Hansa Gerschwilera v 1947.
Turín 2006.
Na Olympiáde 2006 v Turíne nešiel ako favorit. Vyhral dve strieborné medaily na okruhu Grand Prix a vyhral finále Grand Prix. Bol druhý v Európe za Pľuščenkom a šiel na Olympiádu s šancou na medailu. Po krátkom programe bol tretí, ale po voľnom sa umiestnil na druhom a získal striebornú medailu. Nepodarilo sa mu skočiť trojitý axel, ale skočil bezchybne kombináciu 4-3-2.
Dvojnásobný majster sveta.
Keďže sa Pľuščenko rozhodol vynechať Majstrovstvá sveta, Lambiel bol jednoznačným favorit. Bol prvý po kvalifikácii a po krátkom aj voľnom programe svoj post aj potvrdil. Stal sa tak prvým Švajčiarom, ktorý získal titul Majstra sveta dvakrát.
Sezóna 2006 – 2007.
Lambiel začal sezónu 2006 – 2007 víťazstvom v Skate Kanada, kde sa po krátkom programe umiestnil na siedmom mieste a po voľnom bol prvý. Mal zúčastniť NHK Trophy, ale nakoniec kvôli zdravotným problémom odstúpil. Na švajčiarskom šampionáte získal siedmy titul národného majstra, napriek tomu 16. januára odstúpil z účasti na majstrovstvách Európy.
Majstrovstvá sveta 2007.
Na Majstrovstvách sveta 2007 v Tokiu v krátkom programe spadol pri trojitom axli, namiesto štvoritej kombinácie urobil trojitú a umiestnil sa na 6. mieste. Vo voľnom programe skočil dva štvorité skoky a trojitý axel, skončil druhý vo voľnom a tretí celkovo.
Babahoyo

Babahoyo je mesto v Ekvádore. Bolo založené 30. septembra 1948 zákonným nariadením a je hlavným mestom provincie Los Ríos. Obmývajú ho dve rieky : San Pablo a Caracol, ktoré sa zlievajú do rieky Babahoyo, ktorá sa vlieva do rieky Guayas, a tá potom do Moremora. Jedna z najzaujímavejších exkurzií ponúka splavenie rieky Babahoyo, vedie na vidiek a umožňuje vidieť tradičný životný štýl miestnych campesinos, ktorí žijú na vidieku, sejú rastliny a chovajú dobytok. Pozornosť priťahujú plávajúce domy charakteristické pre túto oblasť.
Je spracovateľským a obchodným centrom pre okolitý poľnohospodársky región, mesto obchoduje s ryžou, cukrovou trstinou, ovocím, balzovým drevom a orechmi tagua (rastlinná "ivory"). Ryža a cukor sa spracovávajú v továrňach.
Pamätihodnosti.
Za zmienku stojace atrakcie samotného hlavného mesta provincie zahŕňajú svieže záhrady na Parque 24 de Mayo a hlavnú katedrálu mesta, ktorá je zdobená obrovskou nástennou mozaikou znázorňujúcu Pannu Máriu.
Gastronómia.
V Babahoyo je hlavným pokrmom "ceviche" z kreviet, rýb a mušlí. Iným známym jedlom z Babahoyo je "Caldo de manguera" ( polievka s párkom ).
Doprava.
Väčšina autobusových spoločností na linkách medzi Quito a Guayaquil stojí alebo prechádza cez Babahoyo. Quevedo spája Guayaquil po dvoch autostrádach, jedna vedie cez Balzar a Daule (nie je veľmi populárna); a druhá vedie cez Babahoyo.
Južný Nilandú

Južný Nilandú je zemepisný názov atola administratívne spadajúceho pod atol Dálu na Maldivách (v podstate je atol Južný Nilandú totožný s administratívnym atolom Dálu). Je to stredne veľká atolová formácia. Nachádza sa v centrálnej časti Maldív. Od jeho susedného atolu Severný Nilandú ho oddeľuje 5 km prieliv Dheburideetheree. Na juhu za 16 km širokým prielivom Ariadhú sa nachádza prírodný atol Kolumadulu a 38 km západne je atol Mulaku.
Atol pozostáva zo 15 väčších rifov (útesov, plytčín) a niekoľkých menších útesov, roztrúsených po atole. Najvätšia plytčina (Kudahuvadhú) sa nachádza na juhozápade a je dlhá 23 km. Útesy sa nachádzajú aj v centrálnej časti atolu v tzv. lagúne. Južný Nilandhú meria 39 km v severojužnom smere a 22 km vo výhodozápadnom smere. Atol tvorí 59 ostrovov. Ostrov Kudahuvadú je najväčší na atole s plochou 0,642 km². Plocha všetkých ostrovov dohromady neprekračuje 4,2 km².
Externé odkazy.
Stránka Oceandots + obrázok atola z vesmíru - anglicky
Macas

Macas je hlavným mestom provincie Morona-Santiago v Ekvádore.
Doprava.
Letisko Macas Airport leží blízko mesta.
Jens Knippschild

Jens Knippschild (* 15. február 1975, Arolsen, Nemecko) je bývalý nemecký profesionálny tenista. Počas svojej kariéry vyhral 2 turnaje ATP vo štvorhre.
Ibarra

Ibarra môže byť:
Veendam

Veendam je obec a mesto v severovýchodnej holandskej provincií Groningen. Počet obyvateľov je 28 106.
Je po nej pomenovaná loď MS Veendam.
The Black Dahlia Murder

The Black Dahlia Murder je melodickodeathmetalová/metalcorová (swedecorová) skupina z Waterfordu v Michigane, USA. Názov pre svoju kapelu si dali od pseudonymu "Black Dahlia" pripisovanému nevyriešenej vražde americkej herečky Elizabeth Shortovej v 40. rokoch 20. storočia. 
Hudba The Black Dahlia Murder je definovaná ako americká deathmetalová odnož s brutálne rýchlymi dynamicko-technickými skladbami. Skladby sú okrem drsného hudobného pozadia doprevádzané melodickými gitarovými pasážami, no dominantu má hlavne striedanie hlbokého growlingu a vysokopoloženého scream vokálu.
Raahe

Raahe (po švédsky "Brahestad") je obec a mesto vo Fínsku. 
Mesto bolo založené v roku 1649 a patrí k historickým dreveným mestečkám vo Fínsku (v súčasnosti je ich 10). Raahe sa nachádza v provincií Oulu pri Botnickom zálive. Počet obyvateľov je 22 549.
Rakúske národné hokejové mužstvo

Rakúske národné hokejové mužstvo patrí medzi reprezentačné hokejové mužstvá majstrovstiev sveta. K najväčším úspechom mužstva patrí zisk bronzových medailí na MS 1931 a 1947. Striedavo pôsobí v top divízii a nižších kategóriách.
A Collection of Great Dance Songs

A Collection of Great Dance Songs je výberový album (kompilácia) skupiny Pink Floyd, ktorý bol vydaný 23. novembra, 1981. V Spojenom kráľovstve originálne vydanie vyšlo vo vydavateľstve Harvest/ EMI, v USA ho vvydali Columbia Records. Tento album vyšiel proti vôli basgitaristu skupiny a autora väčšiny skladieb, Rogera Watersa.
Remastrovaná verzia na CD vyšla v Columbia Records pre USA a zvyšok sveta vrátane Európy. 
Roku 2000 vydala firma Capitol Records jeho reedíciu pre USA. Pre zvyšok sveta vrátane Európy túto reedíciu vydala firma EMI.
Album 29. januára, 1982 získal od RIAA zlato, platinu získal 6. júla, 1989, dvojnásobne platinovým sa stal v auguste 2001. V rebríčkoch Spojeného kráľovstva dosiahol 37. pozíciu a v USA bol na 31. mieste a udržal sa sedem týždňov v Billboard Top 40.
Názov albumu je myslený žartovne. Pink Floyd nie je známy tým, že by vydával tanečnú hudbu. Zjavné je to na ilustrácii obalu albumu, kde je fotografia tanečného páru ktorý je ukotvený lankami o zem, čím je znemožnený jeho ďalší pohyb.
Album obsahuje alternatívnu mixáž skladby „Shine On You Crazy Diamond“, ktorá je zložená z častí 1, 2, 4 a 7 a mixáž skladby „Another Brick in the Wall Part II“, ktorá je kombináciou úvodu zo singlovej verzie s originálnou verziou na albume "The Wall". 
Aj skladba „Money“ je prerobená. David Gilmour pre ňu nahral bicie, gitary, basovú gitaru a spev. Na výrobe s ním spolupracoval James Guthrie, Dick Parry hral na saxofóne (podobne ako na originálnej nahrávke). Oproti originálu sú v tejto skladbe mierne rozdiely v saxofónovom a gitarovom sóle.
Rebríčky.
Album - Billboard (Severná Amerika)
CHK Amur

Amur Chabarovsk (po rusky:Амур Хабаровск) je ruský hokejový klub, účastník Černyševovej divízii v KHL. Pôsobí v meste Chabarovsk, svoje domáce zápasy hrá na štadióne Platinum Arena, ktorý má kapacitu 7 100 divákov. 
Slováci v klube.
V mužstve hrali aj slovenskí hráči Pavol Rybár, Igor Rataj, Roman Stantien a Ján Lašák. V súčasnosti obliekajú dres Amuru Marcel Haščák, Michel Miklík a Rastislav Špirko.
Mikael Stanne

Mikael Bengt Stanne (* 20. máj 1974, Göteborg, Švédsko) je švédsky spevák a death metalový vokalista v skupine Dark Tranquillity. V minulosti spieval aj pre skupinu HammerFall a In Flames.
Na albume "Projector" sa nachádza viacero skladieb, kde Mikael spieva skoro až opernou farbou hlasu, no na neskorších albumoch sa objavuje už len jeho death vokál. V ranom období Dark Tranquillity pôsobil aj ako gitarista. V skladbe "Frozen" od grécko-švédskej melodic death metalovej skupiny Nightrage si zaspieval melodické vokály v refrénoch.
Timb Harris

Timb Harris je talentovaný multiinštrumentalista pôsobiaci vo viacerých formáciách a sláčikových súboroch v Santa Cruz a v okolí. Najčastejšie sa jeho meno skloňuje s pôsobením v eklektickej experimentálnej hudobnej skupine Estradasphere. Preslávil sa predovšetkým svojou virtuóznou hrou na husliach.
Adrian Erlandsson

 
Adrian Erlandsson (*27. október, 1970 Malmö, Švédsko) je švédsky metalový bubeník, ktorý do decembra 2006 pôsobil v britskej skupine Cradle of Filth. Momentálne hrá v skupine Tenet. V minulosti bubnoval aj v skupine At the Gates (1990 - 1996) a The Haunted. V kapele Arch Enemy hrá jeho brat Daniel Erlandsson taktiež na bicie.
Paul Kariya

Paul Kariya (* 16. október 1974) je bývalý kanadský hokejový reprezentant, naposledy hráč klubu NHL St. Louis Blues.
Bol draftovaný v prvom kole (celkovo štvrtý v poradí) Anaheimom Ducks v roku 1993. V Anaheime odohral významnú časť svojej kariéry, od roku 1996 až do svojho odchodu v roku 2003 bol kapitánom tímu. V drese Anaheimu odohral vyše 600 zápasov v ktorých strelil 300 gólov a je prvým, najproduktívnejším strelcom Anaheimu v histórií. Tu zároveň odohral svoju najlepšiu sezónu, v ktorej ako kapitán po boku Teemu Selänneho dosiahol 108 bodov. 
Po krátkom pôsobení v Colorade Avalanche, Kariya podpísal 5. augusta 2005 zmluvu s klubom Nashville Predators. Tu odohral 2 sezóny, počas ktorých dosahoval priemer bod na zápas. 
Po sezóne 2006-07 sa stal voľným agentom. 1. júla 2007 podpísal Kariya trojročný kontrakt s klubom St. Louis Blues.
V roku 2010 utrpel vážny otras mozgu a nasledujucu sezonu vynechal. Rozhodol sa že už nebude pokračovať a tak ukončil kariéru. V NHL odohral 989 zápasov a získal spolu 989 bodov. 
Ocenenia.
V rokoch 1996 a 1997 získal Lady Bing Trophy. Do tímu All-Stars sa dostal 4-krát (v rokoch 1996, 1997, 1999 a 2000).
Reprezentácia.
Kariya reprezentoval Kanadu na viacerých vrcholných podujatiach:
Cam Ward

 
 
 
Cameron Ward (* 29. február 1984, Saskatoon, Saskatchewan, Kanada) je bývalý kanadský hokejový brankár. Trinásť sezón strávil v tíme Carolina Hurricanes, kariéru ukončil po sezóne 2018-19 v drese Chicago Blackhawks. Vo svojej premiérovej sezóne v roku 2006 vychytal pre Carolinu Stanley Cup. Bol draftovaný v roku 2002 v prvom kole klubom Hurricanes.
Horčiak pieprový

Horčiak pieprový ( syn. "Polygonum hydropiper") je jednoročná liečivá rastlina s rozkonárenou byľou z čeľade stavikrvovité ("Polygonaceae").
Probot

Probot je hudobný projekt a rovnomenný album Davea Grohla. Je to metalový album, ktorý nahral spolu s rôznymi legenadami metalu bubeník Dave Grohl. Každú skladbu naspieval iný spevák. K piesni Shake Your Blood bol natočený videoklip.
Účinkujúci hudobníci.
Na albume sa mali pôvodne objaviť aj Tom Araya zo Slayer a Chuck Schuldiner z Death, ale prvý z nich bol zaneprázdnený inými aktivitami a druhý v tom čase bojoval s rakovinou, ktorej tiež v roku 2001 podľahol.
Kyborg (kybernetický organizmus)

Kyborg (skratka z „kybernetický organizmus“) je hybrid človeka a počítača, respektíve človek vylepšený umelými súčasťami. Z druhej časti definície vyplýva, že už v súčasnosti sú medzi nami jedinci, ktorých je možno považovať za primitívnych kyborgov.
Pracovné lekárstvo

Pracovné lekárstvo a toxikológia je jedným zo základných odborov medicíny.
Pozostáva z týchto základnych činností:
Kassandra (mytológia)

Kassandra alebo Kasandra (starogr. "Κασσάνδρα" – "Kassandra", ) je v gréckej mytológii trójska princezná s vešteckými schopnosťami. Dcéra kráľa Priama a jeho manželky Hekaby.
Kassandra bola taka krásna, že sa do nej zamiloval Apollón, najkrajší z bohov. Sľúbila mu svoju lásku, ak jej dá vešteckého ducha. Apollón to urobil, ale ona ho odmietla milovať. Dary od bohov sa nevracajú, takže schopnosť predpovedať jej zostala, ale Apollón ju potrestal tým, že nikto nebude jej veštbám veriť, čokoľvek Kassandra predpovedala, nikto tomu neveril, ale každá veštba sa do písmena splnila.
Prvýkrát sa to stalo, keď jej matka mala sen o horiacej pochodni a Kassandra predpovedala, že jej očakávaný syn bude príčinou záhuby Tróje. Radila, nech dieťa hneď po narodení zahubia a tak ochránia trójske kráľovstvo pred skazou. Nikto jej neuveril.
Novonarodeného syna Parida nechali na kráľov rozkaz pohodiť v lese, on však prežil vďaka medvedici, ktorá ho odkojila a nymfe Oinóné a pastierovi Ageláovi, ktorí sa o neho postarali a vychovali ho. Keď Paris dospel, vrátil sa do paláca, potom rozsúdil spor o najkrajšiu bohyňu, za odmenu dostal krásnu Helenu a jej manžel, spartský kráľ Meneláos s celou armádou bojovníkov a lodí priplávali, obliehali a po desiatich rokoch vojny dobyli a vyplienili Tróju.
Varovala tiež Trójanov pred dreveným trójskym koňom, nepodarilo sa jej však zabrániť tomu, aby zvedaví Trójania nevtiahli koňa za brány mesta. Z koňa v noci vyskákali ukrytí Gréci, otvorili brány ďalším vojskám a do rána bolo mesto zničené.
Keď už Trója horela, ukryla sa Kassandra v chráme bohyne Pallas Athény. Tam sa jej zmocnil achajský bojovník Aiás a zneuctil ju. Za to ho strestala bohyňa smrťou v mori.
Kassandra pri delení koristi pripadla ako otrokyňa veliteľovi gréckych vojsk Agamemnónovi, ktorý ju vzal so sebou do Mykén (vraj aj s dvojčatami Téledamom a Pelopom, ktorých mu porodila). Hneď po vstupe do paláca na slávnostnú hostinu bola zavraždená hneď po Agamemnónovi. Niekde sa tvrdí, že zomrela rukou zradného kráľovho bratranca Aigistha, iní vravia, že to bola ruka Klytaimnéstry, kráľovej manželky. K týmto vraždám nemuselo dôjsť, keby Kassandriné varovné slová pred vstupom do paláca boli vypočuté, lenže ako vždy jej slovám nikto neveril.
CNN

Cable News Network (CNN) je káblová televízna spoločnosť z USA založená v roku 1980 Tedom Turnerom a Reesom Schonfeldom. Je súčasťou spoločnosti Warner Bros. Discovery. Stanica oslávila 25-ročné výročie vysielania 1. júna 2005. V dobe svojho založenia v roku 1980 bola CNN prvým televíznym kanálom, ktorý vysielal spravodajstvo 24 hodín a bola prvou v USA, ktorá sa špecializovala iba na spravodajstvo.
Štrk

Štrk je nespevnený zrnitý materiál prírodného pôvodu, vzniknutý rozrušením, následným opracovaním a transportom pevnej horniny, s veľkosťami jednotlivých zŕn od 2 mm do 256 mm. Jednotlivé zrná štrkovej veľkosti sa nazývajú obliaky. Najbližšia menšia zrnitostná škála je piesok, úlomky väčšie ako 256 mm sa nazývajú balvany (v anglicky hovoriacich krajinách je rozdelenie veľkých klastov jemnejšie - s triedami 24 mm gravel, 464 mm pebble, 64256 mm cobble, viac ako 256 mm boulder).
Na to aby sa určitý sediment nazýval štrk, musí byť viac ako 30 % častíc (úlomkov) štrkovej veľkosti z celkového objemu sedimentu. Ak je obsah štrkových klastov menší, používa adjektívum "štrkový", s príslušným názvom (štrkový piesok, štrkový íl). Spevnený ekvivalent štrku sa nazýva zlepenec (v prípade zaoblených úlomkov), alebo brekcia (v prípade ostrohranných úlomkov).
Keďže výskyt štrkov na zemskom povrchu nie je tak častý ako výskyt pieskov, týmto názvom sa označuje aj komerčná drvina vyrábaná z horniny v kameňolomoch s priemerom zŕn 2 až 15 mm.
Výskyt.
Štrky sú najhrubšie produkty zvetrávania, preto je ich transport zo zdrojovej oblasti na miesto uloženia relatívne krátky v porovnaní s transportnou vzdialenosťou menších úlomkov (piesku, prachu a ílu). Rozdeľujú sa na základe miesta ukladania na:
Použitie.
Štrk sa najčastejšie používa v stavebníctve ako prísada do základových betónov, pri výrobe ciest, všeobecne dopravných komunikácií (štrková drvina ako podkladový materiál), prípadne aj ako samostatný cestný povrch, hlavne v oblastiach s malou cestnou záťažou (na Slovensku to nie je veľmi častý cestný povrch, no celosvetovo je počet ciest so štrkovým povrchom približne rovnaký ako počet asfaltových ciest).
Puerto Francisco de Orellana

Puerto Francisco de Orellana alebo El Coca je mesto ležiace vo východnom Ekvádore. Je hlavným mestom provincie Orellana. Mesto leží v amazonskom pralese na sútoku riek Coca a Napo. Počet obyvateľov dosahuje 45 163. 
Oficiálny názov mesta je odvodený od mena Francisco de Orellana, ktorý preskúmal sútok riek Coca a Napo.
Mesto navštevujú turisti hodlajúci navštíviť Amazonský prales. Z tohto dôvodu má aj letisko
V meste je umiestnená posádka 19 "NAPO" JUNGLE BRIGADE (ekvádorskej armády), cvičiacej vojenské jednotky ako Selva, Tigres, Reconocimiento de Largo Alcance, Operaciones Rivereñas a Operaciones de Asalto aereo (letecký útok).
Loja

Loja môže byť:
Vladimír Kompánek

Vladimír Kompánek (*28. október 1927, Rajec – †20. január 2011, Bratislava) bol slovenský sochár a maliar. Tvorbou sa zaraďuje do Skupiny Mikuláša Galandu, ktorú pomáhal zakladať. Bol blízkym priateľom Dominika Tatarku.
Štúdium.
V rokoch 1947 – 1949 študoval na Slovenskej vysokej škole technickej v Bratislave, potom v rokoch 1949 – 1954 na Vysokej škole výtvarných umení.
Charakteristika tvorby.
Ťažiskovým obdobím jeho tvorby skulptúr sú 60. roky. Neskôr sa dostal ku kresbe a maľbe. Jeho drevené skulptúry sa inšpirujú námetmi z vidieckeho prostredia. Drevené archetypálne sochy čerpajú z genia Loci daného miesta. Kompánek vytváral koncepciu "ochranných božstiev" domova, totemické symboly, abstrahoval formy z prostredia – najmä ľudovej architektúry a stromu. Častým motívom je žena a poľné znaky (napr. Lesná madona, 1966). V maľbe často stvárňoval motív fašiangových masiek. Charakteristická v jeho celkovej tvorbe je spätosť s prírodou a dedinou. Nezanedbateľnou súčasťou Kompánkovej tvorby sú drevené hračky, ktoré sa svojou jednoduchosťou približujú k futuristickým hračkám pre dospelých. Niektoré z nich autor realizoval aj vo väčšom formáte na detských ihriskách, napríklad v Piešťanoch.
Spolupráca s ŠTB.
V roku 1972 bol registrovaný ako agent ŠTB číslo 13 293 pod krycím menom Sochar. 
Ocenenia.
1967 – Herderova cena
2007 – Krištáľové krídlo za celoživotné dielo
Puyo

Puyo môže byť:
Faunovo popoludnie

Faunovo popoludnie (pôvodný názov Prelúdium k faunovmu popoludniu, po francúzsky "Prélude à l'après-midi d'un faune") je orchestrálna skladba Clauda Debussyho. 
Debussyho ku skomponovaniu skladby inšpirovala báseň Stéphana Mallarmého "Faunovo popoludnie", lyrická báseň, opisujúca fauna oddychujúceho za slnečného popoludnia, keď spomína na svoje lásky a čakanie na krásne nymfy si skracuje hrou na syrinx. Pôvodný názov Debussyho skladby je "Prelúdium k Faunovmu popoludniu", pretože zamýšľal skomponovať ešte ďalšie dve časti – interlúdium a parafrázu, k čomu však nikdy nedošlo. Debussy zhudobnil len dojem, akúsi esenciu Mallarmého básne, pričom sa vyhol prepisovaniu obsahu. Skladateľ prostredníctvom jemnej a originálnej inštrumentácie i harmónie vystihol mámivú a jemne erotickú atmosféru "Faunovho popoludnia" veľmi priliehavo. Sám sa o diele vyjadril:
"„Hudba tohto prelúdia je veľmi voľná ilustrácia nádhernej Mallarmého básne. V žiadnom prípade si nenárokuje byť jej syntézou. Skôr to je sled obrazov, v ktorých plynú túžby a sny fauna v popoludňajšej horúčave. Potom, unavený naháňaním vystrašených nýmf a najád, podľahne opojnému spánku, v ktorom konečne môže uskutočniť svoje dychtivé túžby v univerze prírody.“" 
Skladba mala premiéru 23. decembra 1894 v Paríži, pod taktovkou Gustava Doreta. Napriek niektorým kritickým hlasom zaznamenala skladba obrovský úspech, a orchester ju musel ešte raz celú opakovať. Na premiére bol prítomný aj Stephan Mallarmé, ktorý sa vyjadril takto: „Neočakával som niečo také. Tá hudba predlžuje dojem z mojej básne a evokuje jej ovzdušie s väčšou poetikou než farba.“
Skladba má voľnú formu, predstavuje akési súvislé, jemné a veľmi vzdušné hudobné pásmo. Celú skladbu otvára slávne flautové sólo s hlavným motívom, s ktorým Debussy pracuje celú prvú tretinu skladby. Určitý predel prichádza s výrazným hobojovým sólom, po ktorom celá skladba začne byť akousi vzrušivejšou a graduje, bez toho, žeby sa niekedy vymykala z celkovej atmosféry. Po tejto časti flauta zopakuje znovu svoj motív, ktorý od nej prevezme ešte niekoľko nástrojov a skladba postupne voľne doznieva. Skladba je zinštrumentovaná veľmi rafinovane a nápadito, zvláštnosťou je napríklad úsek, kedy violy hrajú vyšší hlas než altovo položené husle, čím je dosiahnuté pôsobivého zvuku. Ďalšou zaujímavosťou je využitie krotál, i keď hrajú len niekoľko tónov v úplnom závere skladby.
Faunovo popoludnie bolo nielen zlomovou skladbou v kariére Debussyho, ale i v celej histórií hudby vôbec. Je to medzníkové dielo, ktoré prinieslo do hudby nový závan a ktoré otvára dvere do celého sveta hudby 20. storočia.
Ferdinand von Wrangel

Ferdinand von Wrangel (po nemecky) alebo (* 9. január 1797, Pskov, Rusko – † 6. jún 1870, Dorpat, Estónsko) bol ruský cestovateľ a moreplavec nemeckého pôvodu. 
Pri svojich cestách po pobreží severovýchodnej Sibíri vymeral a zakreslil na mapy pobrežie Sibíri od rieky Indigirky až ku Kuljičinskej zátoke v západnej časti Čukotského mora. Od roku 1828 do roku 1834 bol generálnym guvernérom Aljašky (vtedy "Ruská Amerika"). Wrangel odišiel do dôchodku roku 1864. Bol proti predaju Aljašky Spojeným štátom v roku 1867.
Na pamäť tohoto cestovateľa bol po ňom pomenovaný jeden z ostrovov v Čukotskom mori.
Nikolaj Jegorovič Žukovskij

Nikolaj Jegorovič Žukovskij (* 17. január 1847, Orechovo, Rusko – † 17. marec 1921, Moskva) bol ruský vedec, zakladateľ modernej hydromechaniky a aeromechaniky. 
Narodil sa vo Vladimírskej oblasti, asi severovýchodne od Moskvy v dedine Orechovo. Považuje sa za „otca ruskej aviatiky“.
Uznanie.
Okrem množstva akademických hodností a titulov, je jedno mimoriadne významné. Na odvrátenej strane Mesiaca (koordináty 7,8° severnej šírky, 167° západnej dĺžky) bol kráter, ktorý má priemer , nazvali "Nikolaj. J. Žukovskij".
Ivahandippolu

Ivahandippolu je prírodný atol na Maldivách. Je súčasťou administratívneho atola Há Alif. Nachádza sa na severe Maldív a je najsevernejšie položeným atolom v krajine, 440 km juhozápadne od Indie (Indického polostrova), a 8 km severozápadne od atola Thiladunmathí.
Atol je veľkosťou (v severojužnom smere 26 km a vo východozápadnom 13 km) skôr radený k menším ako ku stredným atolom. Na juhozápade sa nachádzajú dve najvätšie plytčiny na atole, pričom z juhovýchodu je plne otvorený do mora. Na severovýchodnej strane atola sú plytčiny zastúpené početnejšie, avšak na rozdiel od dvoch najväčších, ktoré majú len drobné ostrovčeky, sú na severozápadnej strane dva najväčšie ostrovy na atole Muladú a Uligamu. Na atole je 42 ostrovov, z ktorých je 16 obývaných.
Ostrovy:
Externé odkazy.
Stránka Oceandots + obrázok atola z vesmíru - anglicky